
Text rozhodnutia
Súd: Krajský súd Nitra Spisová značka: 19Sd/162/2012 Identifikačné číslo súdneho spisu: 4012200577 Dátum vydania rozhodnutia: 26. 10. 2012 Meno a priezvisko sudcu, VSÚ: JUDr. Viola Takáčová PhD. ECLI: ECLI:SK:KSNR:2012:4012200577.3 Uznesenie Krajský súd v Nitre v právnej veci navrhovateľa: Bc. W. K., F. XX, R. I. N. R., proti odporkyni: Sociálna poisťovňa - ústredie v Bratislave, ul. 29. augusta 8, o sirotský dôchodok, takto r o z h o d o l : Súd konanie z a s t a v u j e . Žiaden z účastníkov konania nemá právo na náhradu trov konania. o d ô v o d n e n i e : Navrhovateľ podal odvolanie proti rozhodnutiu odporkyne č. XXX XXX XXXX zo 16. 05. 2012, ktorým mu zanikol nárok na sirotský dôchodok podľa § 49 ods. 1 zákona č. 100/1988 Zb. o sociálnom zabezpečení v znení neskorších predpisov a podľa § 260 ods. 1 zákona č. 461/2003 Z. z. o sociálnom poistení v znení neskorších predpisov(ďalej len „zsp“). Namietal nesprávnosť rozhodnutia z dôvodu, že pokračuje v štúdiu na vysokej škole. Navrhovateľ dodatočne odporkyni preukázal potvrdením zo dňa 13. 09. 2012, že naďalej študuje v akademickom roku 2012/2013 na Technickej fakulte Slovenskej poľnohospodárskej univerzity v Nitre a že naďalej spĺňa podmienky nezaopatrenosti dieťaťa. Odporkyňa na základe predloženého potvrdenia vysokej školy rozhodnutím č. XXX XXX XXXX 0 z 09. 10. 2012 zrušila podľa § 112 ods. 1 zsp odvolaním napadnuté rozhodnutie zo 16. 05. 2012 o odňatí sirotského dôchodku a zastavením jeho výplaty, na koľko navrhovateľ preukázal skutočnosti, že naďalej spĺňa podmienku nezaopatrenosti dieťaťa a má naďalej nárok na sirotský dôchodok. Výplata sirotského dôchodku tak bola uvoľnená od 02. 07. 2012 v sume, v akej sa vyplácal ku dňu zastavenia. Podľa § 250o O. s. p., ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Súd na základe skúmania podmienok na konanie o opravnom prostriedku navrhovateľa mal z rozhodnutia č. XXX XXX XXXX 0 z 09. 10. 2012 za preukázané, že odporkyňa po predložení potvrdenia o štúdiu uvoľnila navrhovateľovi výplatu sirotského dôchodku odo dňa jeho zastavenia a súčasne zrušila odvolaním napadnuté rozhodnutie. Z uvedeného dôvodu súd rozhodol tak, ako je to uvedené vo výrokovej časti tohto rozhodnutia. O náhrade trov konania súd rozhodol podľa § 246c a § 146 ods. 1 O. s. p. tak, že žiadnemu z účastníkov konania náhradu trov konania nepriznal, lebo konanie bolo zastavené. Poučenie: Proti tomuto uzneseniu možno podať odvolanie do 15 dní od jeho doručenia na podpísanom súde v dvoch vyhotoveniach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup považuje za nesprávny a čoho sa odvolateľ domáha.

